Fetusni hemoglobin
Fetisni hemoglobin ili hemoglobin F, α2γ 2 simbol: HbF, glavni je proteinski nosač kisika u ljudskom fetusu. Hemoglobin F se nalazi u fetusnim crvenim krvnim zrncima, a uključen je u transport kisika iz majčinog krvotoka do organa i tkiva u fetusu. Proizvodi se od oko 6. sedmice trudnoće a razine ostaju visoke i nakon rođenja, dok beba ne napuni otprilike 2–4 mjeseca. Hemoglobin F ima drugačiji sastav od oblika hemoglobina odraslih, što mu omogućava da jače veže kisik. Na taj je način fetus u razvoju sposoban da dovede kisik iz majčinog krvotoka, što se dešava kroz placentu, koja se nalazi u majčinoj maternici. U novorođenčeta, nivo hemoglobina F postepeno opada i dostiže nivo odrasle osobe (manje od 1% ukupnog hemoglobina) obično u prvoj godini, jer počinju da se proizvode oblici hemoglobina odraslih. Bolesti kao što je beta talasemija, koje utiču na komponente hemoglobina odraslih, mogu odgoditi ovaj proces i dovesti do toga da nivo hemoglobina F bude viši od normalnog. U anemiji srpastih eritrocita, povećanje proizvodnje hemoglobina F korišteno je kao tretman za ublažavanje nekih simptoma.